da da da da de en en fi da da en da da da da da da sv sv id fi da da de en da de en da da en da nb da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om Danmarks Statistiks kvalitet og produktivitet | Rigsrevisionen
Sådan laver vi større undersøgelser
Formålet med undersøgelsen er at vurdere, om Danmarks Statistiks arbejde med at sikre kvalitet og produktivitet har været tilfredsstillende, og om kvaliteten og produktiviteten har udviklet sig positivt i perioden 2015-2019. Rigsrevisionen besvarer følgende spørgsmål i beretningen:
Har Danmarks Statistik haft en tilfredsstillende kvalitetssikring, og har kvaliteten udviklet sig positivt i perioden 2015-2019?
Har Danmarks Statistik gennemført effektiviseringer på tilstrækkelig vis, og har produktiviteten udviklet sig positivt i perioden 2015-2019?
Rigsrevisionen vurderer, at Danmarks Statistiks arbejde med at sikre kvalitet og produktivitet, herunder at effektivisere statistikproduktionen, ikke i tilstrækkelig grad har været tilfredsstillende. Kvaliteten for 2 ud af 3 undersøgte kvalitetsprincipper har ikke udviklet sig positivt, hvorimod produktiviteten har udviklet sig positivt i perioden 2015-2019. Konsekvensen er, at der er risiko for, at statistikker, som anvendes til at underbygge beslutninger, debat og forskning, kan være fejlbehæftede.
Rigsrevisionen har selv taget initiativ til undersøgelsen i efteråret 2019.
Kort fortalt (PDF) Hele beretningen (PDF)
Statsrevisorernes bemærkning til beretningen
Den 20. november 2020 behandlede Statsrevisorerne
Beretning nr. 3/2020 om Danmarks Statistiks kvalitet og produktivitet
Statsrevisorerne afgav beretningen til Folketinget med følgende bemærkning:
"Danmarks Statistik indsamler, bearbejder og offentliggør statistik om det danske samfund, som skal være af høj kvalitet og så vidt muligt uden fejl. Der har de senere år været flere eksempler på fejl i statistikker fra Danmarks Statistik, som har haft betydning for beslutninger, debat og forskning. I perioden 2015-2019 har Danmarks Statistik således arbejdet for at styrke kvalitetssikringen. Samtidig har Danmarks Statistik skullet effektivisere statistikproduktionen i overensstemmelse med kravet i omprioriteringsbidraget om en årlig besparelse på 2 %.
Statsrevisorerne bemærker, at Danmarks Statistik kvalitetssikrer og fejlsøger alle statistikprodukter, men at kvalitetssikringen er uensartet og visse steder mangelfuld.
Statsrevisorerne finder det utilfredsstillende, at Danmarks Statistik ikke systematisk har fulgt vejledninger for eller opsat minimumskrav til kvalitetssikringen på tværs af nationale statistikker og EU-statistikker. 2 ud af 3 undersøgte kvalitetsprincipper om aktualitet, rettidighed og få fejl har således ikke udviklet sig positivt.
Statsrevisorerne finder det tilfredsstillende, at Danmarks Statistik ifølge Rigsrevisionens opgørelse har haft en positiv udvikling i produktiviteten i perioden 2015-2019. Statsrevisorerne konstaterer dog samtidig, at ikke alle effektiviseringsprojekter er nået, heriblandt projektet om standardiseret fejlsøgning.
Statsrevisorerne finder det utilfredsstillende, at Danmarks Statistik ikke selv har opgjort produktiviteten og ikke har haft et tilstrækkeligt grundlag til at gøre det – særligt når man har haft et mål om at effektivisere statistikproduktionen."
Social- og indenrigsministerens redegørelse af 20. januar 2021 (PDF)
Rigsrevisionens notat af 15. februar 2021
Rigsrevisionen følger i dette notat op på beretning nr. 2/2020 om Danmarks Statistiks kvalitet og produktivitet.
Notatet er baseret på en redegørelse fra social- og indenrigsministeren og handler om de initiativer, som ministeren har iværksat eller vil iværksætte som følge af beretningen.
Rigsrevisionen vil fortsat følge udviklingen på følgende områder:
Danmarks Statistiks arbejde med at gøre kvalitetssikringen af statistikkerne mere ensartet
Danmarks Statistiks arbejde med at realisere de målsatte effektiviseringer – særligt projektet om standardiseret fejlsøgning
Danmarks Statistiks arbejde med at afklare mulighederne for at opgøre produktivitet.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere